Suresh 95 Views gst
GST
న్యూఢిల్లీ: జిఎస్‌టి అమలై రెండేళ్లవు తున్నా, ఇంకా పన్నులవ్యవస్థలోని లోపాలను సవరించుకోలేకపోతున్నదని కంట్రోలర్‌ ఆడిటర్‌ జనరల్‌ ఆఫ్‌ ఇండియా (కాగ్‌) తన నివేదికలో ప్రస్తావించింది. ఇన్‌పుట్‌టాక్స్‌క్రెడిట్‌ వినియోగం లో అనేక లోపాలు ఇప్పటికీ ఉన్నాయని, పన్ను ఎగవేతను అరికట్టేందుకు ప్రవేశపెట్టిన ఇ-టాక్స్‌ వ్యవస్థ ఇప్పటికీ అరకొరస్థాయిలోనే నడుస్తున్నట్లు వెల్లడించింది. 2017-18 జిఎస్టీ నివేదికపై పార్ల మెంటులో మంగళవారం ఉంచిన కాగ్‌ పన్ను రాబడులు జిఎస్టీ మొదటి సంవత్సరం అమలు లో మందగమనంగా ఉన్నాయన్నారు. పరోక్ష పన్నుల రాబడుల్లో ఆసంవత్సరంలో 5.80శాతం తగ్గుదల నమోదయింది. 21.33శాతం 2016 -17లో తగ్గిందని వెల్లడించింది. జిఎస్టీ అమలు తర్వాత కూడా కేంద్ర రాబడులు జిఎస్టీపరంగా పదిశాతం దిగజారినట్లు అంచనావేసింది. మొత్తం పరోక్షపన్నులన్నింటినీ మిళితంచేసి ఒకే పన్ను వ్యవస్థ అమలయిన తర్వాత కూడా బాలారిష్టాలు ఎదుర్కొంటున్నట్లు కాగ్‌ అభిప్రాయపడింది. కేంద్ర పరోక్షపన్నులు కస్టమ్స్‌ సంస్థ, జిఎస్టీ నెట్‌వర్క్‌ రెండు సంస్థలు కూడా జిఎస్‌టి వ్యవస్థను తగినంతగా పటిష్టంచేయడంలో కొంత వెనుకబడే ఉన్నట్లు వెల్లడించింది. రిటర్నుల దాఖలులో సంక్లిష్టత, సాంకేతిక సమస్యలు ఇన్వాయిస్‌ మ్యాచింగ్‌లోను, ఇన్‌పుట్ట్‌టాక్స్‌ క్రెడిట్స్‌మోసాలు అరికట్టడంలో విపలం అవుతున్నాయని వెల్లడిం చింది. ఇక ఇన్వాయిస్‌ మాచింగ్‌లేకుండానే రీఫండ్‌లు ఆటోమేటిక్‌గా రావడం జిఎస్‌టి పన్ను వ్యవస్థ కొంతమేర అడ్డంకులనే ఎదుర్కొన్నదని వెల్లడించింది. 2017-18లో కేంద్రజిఎస్‌టి రాబడి అంచనాలు 2,21,400 కోట్లు అయితే 2,03,461 కోట్లుగాను, 2018-19లో 5,03,900 కోట్లు అయితేవాస్తంగా 4,57,535 కోట్లుగాను ఉన్నాయి. ఇక సమీకృత జిఎస్‌టి రాబడులు బడ్జెట్‌ అంచనాలు 1,61,900 కోట్లు అయితే వాస్తవంగా 1,76,688 కోట్లుగా ఉన్నా యి. 2018-19లో 50వేల కోట్లు అయితే వచ్చింది 28,947 కోట్లు మాత్రమేనని కాగ్‌ ఎత్తిచూపించింది. ఇక సెస్‌రూపంలో 2017-18లో లక్ష్యం 61,331కోట్లు అయితే 62,612 కోట్లు వసూలయి పర్వాలేదనిపించింది. 2018-19లో 90వేల కోట్లు లక్ష్యం అయితే లక్ష్యానికి మించి 95,081కోట్లు వసూలు కావడం గమనార్హం. ఇక నెలావారీ జిఎస్టఇఆర్‌వన్‌ రిటర్నులు జిఎస్టీర్‌3బి రిటర్నులతో పోలిస్తే కొంత తక్కువగానే ఉన్నాయి. జిఎస్టీఆర్‌బి రిటర్నులు ఐటిసి క్లెయింలకోసం దాఖలుచేస్తున్నవి జిఎస్‌టిఆర్‌-1తోసరిపోల్చి చూడటంలేదని కాగ్‌ వెల్లడించింది. అలాగే కేంద్ర రాష్ట్రాలమధ్య ఐజిఎస్‌టి పరిష్కారాలు కూడా కొంత సంక్లిష్టం అవుతున్నది. పన్నురాబడులు పెరగాలంటే పన్నురిటర్నులు, ఇన్వాయిస్‌లను సరిపోల్చి చూడాల్సిన అవసరం ఎంతో ఉంది. అయితే సాంకేతిక సమస్యలు ఇందుకు అడ్డంకి అవుతున్న ట్లు కాగ్‌ అభిప్రాయపడింది. ఈ మ్యాచింగ్‌ వ్యవస్థ ఇప్పటికీ మెరుగుపడలేదని కాగ్‌ ఎత్తి చూపించింది. జిఎస్‌టిఆర్‌ 3బి కేవలం సమ్మరీ మాత్రమే ఉంటుంది. జిఎస్‌టిఆర్‌-1 రిటర్నుల్లో మొత్తం సమాచారం ఉంటున్నప్పటికీ పూర్తిస్థాయి ఇన్వాయిస్‌లను సరఫరాదారులు దాఖలు చేయడంలేదని తేలింది.